Næstved Stadion er blevet renoveret flere gange. I 2002 blev cindersbanen fjernet og fodboldbanen flyttet tættere på tribunen. Den modsatte langside med ståpladser blev ligeledes ændret og flyttet tættere på fodboldbanen. Med denne ændring blev den totale tilskuerkapacitet nedsat fra 20.000 til omkring 10.000 - heraf 2.300 overdækkede siddepladser. Udover fodbold er den nu fjernede cindersbane på stadion også tidligere blevet benyttet til speedway. Nyt lysanlæg på Næstved Stadion er på 1000 Lux.  Tilskuerrekord Tilskuerrekorden til fodboldkampe er på 20.315, sat den 16. november 1980, da Næstved IF mødte Kjøbenhavns Boldklub (KB) i den sidste kamp i sæsonen. Kampen var samtidig afgørende for mesterskabets placering. Med en sejr ville Næstved IF sikre sig klubbens første danske mesterskab. Imidlertid udlignede gæsterne i slutningen af kampen til slutresultatet 1-1 og dermed vandt KB deres 15´ende og sidste mesterskab.